《柳词》
宋代·郭磊卿

春风垂柳丝，只向庭前住。
妾心逐征夫，万里天南去。
柳枝纵多锦，妾梦不知数。
少年学得画双眉，今日看看作愁具。

作者简介：宋台州仙居人，字子奇，号兑斋。郭晞宗子。宁宗嘉定七年进士。理宗端平初拜右正言，擢右史，弹劾权俸无所避。时与杜范、徐元杰诸贤，号端平六君子。官终起居舍人。卒谥正肃，一作忠肃。有《兑斋集》。